Kadi za mialiko ni barua au kadi ziandikwazo kwa dhumuni la kumwalika mtu ahudhurie sherehe au kikao fulani. Mambo muhimu ya kuzingatia katika uandishi wa kadi za mialiko ni: 1, jina la mwandishi na anwani yake. 2, jina la mwandikiwa. 3, lengo la mwalikaji kwa ufupi. 4, tarehe ya mwaliko. 5, mahali pa kukutana. 6, wakati wa kukutana. 7, jibu lipelekwe kwa nani. Mfano wa kadi ya mwaliko ni hii: Bw. na bi. Kiiza Karugaba wa Bukoba Karagwe wanayo furaha kuwaalika Bw. na Bi., Dr., Mch., Prof. Kelvin Radius kwenye sherehe ya arusi yao itakayofanyika tarehe 17-01-2018 kwenye kanisa la Mt. Josephine Bakhita, Nanenane, saa tisa alasiri, na baadaye nyumbani kwao Bukoba Karagwe saa mbili usiku. Jibu kwa Felix Macheo, S.L.P. 30675 Bukoba.